Újabb szárazjeges bomba robbant Los Angelesben
A vasárnapi után újabb bomba robbant az amerikai város repülõterén. Az amerikai rendõrség szerint egyelõre nincs bizonyíték arra, hogy terroristatámadásról lenne szó.
Újabb szárazjeges bomba robbant fel a Los Angeles-i nemzetközi repülõtéren helyi idõ szerint hétfõn este. Ez már a második volt, az elsõ detonáció vasárnap történt. Emberi sérülésrõl nem érkezett hír. A hatóságok további két robbanószerkezetet találtak, mégsem hiszik, hogy terroristák állnának a háttérben.

Vasárnap a mûanyag palackba helyezett szárazjég helyi idõ szerint este hét órakor robbant egy személyzeti mosdóban. A hétfõi ugyanilyen palack nem sokkal este fél kilenc elõtt robbant. Vasárnap néhány repülõjárat késett az incidens miatt, hétfõn még ennyi következménye sem volt a robbanásnak. A nyomozást a Szövetségi Nyomozó Iroda (FBI) vezeti. Eddig senkit nem vettek õrizetbe.
repülõtér kék fény szárazjég robbanószer Los Angeles